
ประกาศองค์การบริหารส่วนตำบลควนพัง
เรื่อง  รับสมัครสอบคัดเลือกเพื่อแต่งตั้งพนักงานส่วนตำบลให้ดำรงตำแหน่งบริหาร
ขององค์การบริหารส่วนตำบลควนพัง อำเภอร่อนพิบูลย์ นครศรีธรรมราช

---------------------------------------------------


ด้วยองค์การบริหารส่วนตำบลควนพัง  อำเภอร่อนพิบูลย์ จังหวัดนครศรีธรรมราช              จะดำเนินการสอบคัดเลือกเพื่อแต่งตั้งพนักงานส่วนตำบลให้ดำรงตำแหน่งบริหารขององค์การบริหารส่วนตำบล จำนวน 2 ตำแหน่ง ได้แก่ สอบคัดเลือกเพื่อแต่งตั้งพนักงานส่วนตำบลให้ดำรงตำแหน่งบริหารต่างสายงาน     ในตำแหน่ง รองปลัดองค์การบริหารส่วนตำบล (นักบริหารงาน อบต. 7) และสอบคัดเลือกเพื่อแต่งตั้งพนักงานส่วนตำบลตำแหน่งผู้ปฏิบัติงานให้ดำรงตำแหน่งบริหารขององค์การบริหารส่วนตำบลในตำแหน่ง หัวหน้าส่วนการศึกษา ศาสนาและวัฒนธรรม (นักบริหารการศึกษา 6)  ซึ่งเป็นตำแหน่งว่างตามกรอบอัตรากำลัง 3 ปี       (พ.ศ. 2558-2560)


อาศัยอำนาจตามความในข้อ 54(3) ข้อ 86 ข้อ 91 และข้อ ๑๕๓(๒) แห่งประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ลงวันที่ ๙  ธันวาคม ๒๕๔๕ และแก้ไขเพิ่มเติมจนถึงปัจจุบัน ประกอบกับคำสั่งองค์การบริหารส่วนตำบลควนพัง ที่ ๑๒/๒๕๕8 ลงวันที่ 14 มกราคม พ.ศ. ๒๕๕8 เรื่อง แต่งตั้งคณะกรรมการสอบคัดเลือกพนักงานส่วนตำบลเพื่อแต่งตั้งให้ดำรงตำแหน่งสำหรับตำแหน่งผู้บริหารขององค์การบริหารส่วนตำบลควนพัง และคำสั่งที่ ๑๙/๒๕๕๘ ลงวันที่ ๒๒ มกราคม ๒๕๕๘ เรื่อง ปรับปรุงแก้ไขคำสั่ง      จึงประกาศรับสอบคัดเลือกเพื่อแต่งตั้งพนักงานส่วนตำบลให้ดำรงตำแหน่งผู้บริหารขององค์การบริหาร        ส่วนตำบล ดังนี้


ข้อ ๑ ตำแหน่งที่รับสมัครสอบคัดเลือก


       1.1 ตำแหน่ง รองปลัดองค์การบริหารส่วนตำบล (นักบริหารงานองค์การบริหารส่วนตำบล ๗)  สังกัดองค์การบริหารส่วนตำบลควนพัง  อำเภอร่อนพิบูลย์ จังหวัดนครศรีธรรมราช จำนวน 1 อัตรา


       1.2  ตำแหน่ง หัวหน้าส่วนการศึกษา ศาสนาและวัฒนธรรม (นักบริหารการศึกษา 6) สังกัดองค์การบริหารส่วนตำบลควนพัง  อำเภอร่อนพิบูลย์  จังหวัดนครศรีธรรมราชจำนวน 1 อัตรา


ข้อ ๒ รายละเอียดตำแหน่ง หน้าที่และความรับผิดชอบ 


        หน้าที่ความรับผิดชอบของตำแหน่ง ลักษณะงานที่ปฏิบัติ คุณสมบัติของผู้สมัครและความรู้   ความสามารถที่ต้องการ (ผนวก  ก) แนบท้ายประกาศ


ข้อ ๓ คุณสมบัติของผู้มีสิทธิสมัคร


       ผู้สมัครสอบคัดเลือกจะต้องเป็นพนักงานส่วนตำบลและเป็นผู้มีคุณสมบัติครบถ้วนตามคุณสมบัติเฉพาะสำหรับตำแหน่ง ที่ ก.อบต. กำหนดในวันสมัครสอบคัดเลือก  (รายละเอียด ผนวก ก) แนบท้ายประกาศ


ข้อ ๔ การสมัครเข้ารับคัดเลือก วันเวลา และสถานที่รับสมัคร  



       ให้ผู้มีสิทธิสมัครเข้ารับการสอบคัดเลือกยื่นใบสมัครด้วยตนเอง (ตามเอกสารแนบท้ายประกาศ)  และหนังสือรับรองจากนายกองค์การบริหารส่วนตำบลที่ตนสังกัดอยู่ ซึ่งได้อนุญาตให้มาสมัคร       

เข้ารับการสอบคัดเลือก ฯ พร้อมเอกสารต่าง ๆ ที่ต้องใช้ในการสมัคร ได้ที่ สำนักงานปลัดองค์การบริหาร      ส่วนตำบลควนพัง  อำเภอร่อนพิบูลย์  จังหวัดนครศรีธรรมราช ตั้งแต่วันที่ 11 - 24 กุมภาพันธ์ ๒๕๕8      (ในวันและเวลาราชการ) สามารถสอบถามรายละเอียดได้ที่ โทรศัพท์หมายเลข ๐-๗๕75-9284  ในวันและเวลาราชการ และสามารถสอบถามรายละเอียดได้ทาง www.khuanpang.go.th โดยผู้สมัครเข้ารับการสอบคัดเลือกต้องตรวจสอบและรับรองคุณสมบัติของตนเองว่าถูกต้องและมีคุณสมบัติครบถ้วนตามคุณสมบัติ        ในตำแหน่งที่สมัครนั้น หากภายหลังปรากฏว่าผู้สมัครรายใดมีคุณสมบัติดังกล่าวไม่ครบถ้วน คณะกรรมการสอบคัดเลือกฯจะถือว่าเป็นผู้ขาดคุณสมบัติในการสมัครสอบคัดเลือกและไม่มีสิทธิได้รับการแต่งตั้งให้ดำรง     ตำแหน่งใด ๆ 


ข้อ ๕ เอกสารและหลักฐานในการสมัครสอบคัดเลือก


     ๕.๑  ใบสมัครตามแบบที่คณะกรรมการ ฯ กำหนด (รายละเอียดผนวก ค) แนบท้ายประกาศ  จำนวน  ๑  ชุด

     ๕.๒  สำเนาบัตรประวัติข้าราชการ / พนักงานส่วนตำบล  ที่รับรองสำเนาโดยหน่วยงาน
การเจ้าหน้าที่  จำนวน ๑ ชุด
     ๕.๓  สำเนาหลักฐานแสดงคุณวุฒิทางการศึกษาที่ตรงตามมาตรฐานกำหนดตำแหน่ง 
พร้อมรับรองสำเนา จำนวน ๑ ชุด

     ๕.๔  รูปถ่ายหน้าตรงไม่สวมหมวกและไม่ใส่แว่นตาดำ ขนาด  ๑  นิ้ว  จำนวน  ๓  รูป 
(ถ่ายไว้ไม่เกิน ๖ เดือน)  โดยเขียน ชื่อ-สกุล หลังรูปถ่ายด้วยตนเอง 
     ๕.๕  หนังสือยินยอมจากหน่วยงานต้นสังกัด  อนุญาตให้สมัครเข้ารับการสอบคัดเลือก ฯ   รายละเอียด ผนวก ง. แนบท้ายประกาศ  จำนวน  ๑  ฉบับ



     ๕.๖  ใบรับรองแพทย์  ซึ่งออกให้ไม่เกิน  1  เดือน  จำนวน  ๑  ฉบับ

     ๕.๗  หลักฐานอื่นๆ  เช่น  ใบสำคัญการสมรส , การเปลี่ยนชื่อ-สกุล  (ถ้ามี)

ทั้งนี้ หากผู้สมัครรายใดยื่นเอกสารที่คณะกรรมการสอบคัดเลือก ฯ กำหนดไม่ครบถ้วนในวันสมัคร คณะกรรมการสอบคัดเลือกฯ จะถือว่าผู้นั้นไม่มีสิทธิ์รับการสอบคัดเลือก ฯ ในครั้งนี้
ข้อ ๖ ค่าธรรมเนียมการสมัครเข้ารับการคัดเลือก


ผู้สมัครจะต้องชำระค่าธรรมเนียมการสมัครเข้ารับการสอบคัดเลือกเพื่อให้ดำรงตำแหน่งบริหาร    ต่างสายงาน  ตำแหน่งละ 2๐๐.- บาท (สองร้อยบาทถ้วน) (ชำระในวันสมัคร)

ข้อ ๗  หลักสูตรและวิธีการสอบคัดเลือก



ดำเนินการสอบ ดังนี้
   

ก. ความรู้ความสามารถทั่วไป (ภาค ก.)  (คะแนนเต็ม ๑๐๐ คะแนน)
     

ให้ทดสอบภาคความรู้ความสามารถที่ต้องการตามแนวที่ระบุไว้ในมาตรฐานกำหนดตำแหน่ง โดยวิธีสอบข้อเขียนแบบปรนัย (รายละเอียดผนวก ข.) แนบท้ายประกาศ
   

ข. ความรู้ความสามารถที่ใช้เฉพาะตำแหน่งภาค (ข.) (คะแนนเต็ม ๑๐0คะแนน)
     

ให้ทดสอบความรู้ความเข้าใจหรือความคิดเห็นเกี่ยวกับงานในตำแหน่งนั้น โดยเฉพาะ โดยวิธีสอบข้อเขียนหรือให้ทดลองปฏิบัติงานหรือวิธีอื่นใดวิธีหนึ่งหรือหลายวิธีก็ได้ตามความเหมาะสม (รายละเอียดผนวก ข) แนบท้ายประกาศ 

ค. ความเหมาะสมกับตำแหน่ง (ภาค ค.) (คะแนนเต็ม ๑๐๐ คะแนน)
     

ให้ทดสอบความเหมาะสมกับตำแหน่ง โดยพิจารณาจากความรอบรู้ แนวความคิดและความคิดเห็น ด้วยวิธีการสอบสัมภาษณ์ (รายละเอียดผนวก ข) แนบท้ายประกาศ

ข้อ ๘ การประกาศรายชื่อผู้มีสิทธิสอบคัดเลือก


   องค์การบริหารส่วนตำบลควนพัง จะประกาศรายชื่อผู้มีสิทธิเข้าสอบภาคความรู้ความสามารถทั่วไป (ภาค ก) ภาคความรู้ความสามารถเฉพาะตำแหน่ง (ภาค ข) และภาคความเหมาะสม      กับตำแหน่ง (ภาค ค.) ในวันศุกร์ที่ 6 มีนาคม ๒๕๕8 ณ ที่ทำการองค์การบริหารส่วนตำบลควนพัง อำเภอ        ร่อนพิบูลย์ จังหวัดนครศรีธรรมราช และทาง www.khuanpang.go.th


ทั้งนี้  หากคณะกรรมการสอบคัดเลือก ฯ ตรวจพบในภายหลังว่าผู้สมัครสอบคัดเลือกผู้ใด  มีคุณสมบัติไม่ตรงตามที่กำหนด หรือเป็นผู้ขาดคุณสมบัติ คณะกรรมการจะตัดสิทธิผู้นั้นมิให้เข้ารับการสอบคัดเลือก ฯ หรือพิจารณาไม่ให้ผ่านการสอบคัดเลือก ฯ หรือถอนรายชื่อผู้นั้นออกจากบัญชีรายชื่อผู้ได้รับการสอบคัดเลือก ฯ  และหากพบว่า เป็นการเจตนาหรือจงใจทุจริตจะพิจารณาให้มีการดำเนินการทางวินัยแก่ผู้นั้น

ข้อ ๙ การกำหนดวัน เวลา และสถานที่สอบคัดเลือก


       ๙.๑ กำหนดการสอบภาคความรู้ความสามารถทั่วไป  (ภาค ก) ในวันเสาร์ที่  14       มีนาคม  ๒๕๕๘  เวลา ๐๙.๐๐ – ๑๐.๓๐ น. ณ ห้องประชุมที่ว่าการอำเภอทุ่งสง อำเภอทุ่งสง จังหวัดนครศรีธรรมราช

                ๙.๒ กำหนดการสอบภาคความรู้ความสามารถที่ใช้เฉพาะตำแหน่ง (ภาค ข) ในวันเสาร์ที่                  1๔  มีนาคม  ๒๕๕๘ เวลา ๑๐.๔๕ – ๑๒.๑๕ น. ณ ห้องประชุมที่ว่าการอำเภอทุ่งสง อำเภอทุ่งสง จังหวัดนครศรีธรรมราช
                           ๙.๓ กำหนดการสอบภาคความเหมาะสมกับตำแหน่ง (ภาค ค) ในวันเสาร์ที่  ๑๔  มีนาคม  ๒๕๕๘  เวลา ๑๓.๓๐ น. เป็นต้นไป ณ ศูนย์รวมข้อมูลข่าวสารการซื้อการจ้างขององค์กรปกครองส่วนท้องถิ่นระดับอำเภอ  อำเภอทุ่งสง  จังหวัดนครศรีธรรมราช

ข้อ ๑๐ การแต่งกาย



ผู้มีสิทธิเข้ารับการสอบคัดเลือกจะต้องแต่งเครื่องแบบสีกากีคอพับแขนยาว ในวันสอบข้อเขียนและสอบสัมภาษณ์ และให้นำบัตรประจำตัวเจ้าหน้าที่ของรัฐไปแสดงในวันสอบคัดเลือกด้วย

ข้อ ๑๑ ในกรณีมีการทุจริตตามประกาศข้อ 97
 


ในกรณีที่พบว่ามีการทุจริต หรือส่อไปในทางทุจริตอันทำให้เกิดความไม่เป็นธรรม    ในการสอบคัดเลือก ให้คณะกรรมการสอบคัดเลือก ฯ รายงานให้องค์การบริหารส่วนตำบลควนพังทราบ      เพื่อพิจารณาว่าสมควรยกเลิกการสอบคัดเลือกครั้งนี้ทั้งหมด หรือจะพิจารณายกเลิกการสอบที่เกิดการทุจริตหรือส่อไปในทางทุจริตตามแต่จะเห็นสมควร ถ้าหากองค์การบริหารส่วนตำบลควนพังให้ยกเลิกการสอบคัดเลือกเฉพาะภาคใดแล้ว ก็ให้ดำเนินการสอบคัดเลือกเฉพาะภาคนั้นใหม่ สำหรับผู้ที่มีส่วน  เกี่ยวข้องกับการทุจริตหรือส่อไปในทางทุจริตไม่มีสิทธิเข้าสอบอีกต่อไป  

ข้อ ๑๒ เกณฑ์การตัดสินและการขึ้นบัญชีผู้ผ่านการสอบคัดเลือก



การตัดสินว่าผู้ใดเป็นผู้สอบคัดเลือกได้ให้ถือเกณฑ์ว่า ต้องเป็นผู้สอบได้คะแนนในแต่ละภาคที่สอบตามหลักสูตรไม่ต่ำกว่าร้อยละหกสิบ และการสอบคัดเลือกจะต้องสอบตามหลักสูตรครบทุกภาค โดยคณะกรรมการจะตัดสินจากคะแนนรวมทุกภาค

ข้อ ๑๓ การประกาศรายชื่อผู้ผ่านการสอบคัดเลือก




คณะกรรมการ ฯ รายงานผลให้องค์การบริหารส่วนตำบลควนพัง         ทราบภายในวันที่ ๑๔ มีนาคม ๒๕๕8 เพื่อองค์การบริหารส่วนตำบลควนพัง จะประกาศรายชื่อผู้ผ่านการสอบคัดเลือกได้ ในวันจันทร์ที่ ๑6 มีนาคม ๒๕๕8 ณ ที่ทำการองค์การบริหารส่วนตำบลควนพัง อำเภอร่อนพิบูลย์ จังหวัดนครศรีธรรมราช 






ข้อ ๑๔ การขึ้นบัญชีผู้สอบคัดเลือกได้
      


๑๔.๑  การขึ้นบัญชีผู้สอบคัดเลือกได้ ให้เรียงลำดับจากผู้สอบได้คะแนนรวมสูงลงมาตามลำดับ ในกรณีที่ผู้สอบได้คะแนนรวมเท่ากันให้ผู้สอบได้คะแนนภาคความเหมาะสมกับตำแหน่งมากกว่าเป็นผู้อยู่ในลำดับที่สูงกว่า ถ้าได้คะแนนภาคความเหมาะสมกับตำแหน่งเท่ากันให้ผู้ได้คะแนนภาคความรู้ความสามารถที่ใช้เฉพาะตำแหน่งมากกว่าเป็นผู้อยู่ในลำดับที่สูงกว่า ถ้าได้คะแนนความรู้ความสามารถที่ใช้เฉพาะตำแหน่งเท่ากัน ให้ผู้ได้รับเลขประจำตัวสอบก่อนเป็นผู้อยู่ในลำดับที่สูงกว่า



๑๔.๒ บัญชีผู้สอบคัดเลือกครั้งนี้ให้ใช้ได้ไม่เกิน ๖๐ วัน นับแต่วันขึ้นบัญชี
        


๑๔.๓ บัญชีการสอบคัดเลือกเพื่อแต่งตั้งพนักงานส่วนตำบลให้ใช้ได้เฉพาะตำแหน่งนี้องค์การบริหารส่วนตำบลที่ได้ดำเนินการสอบคัดเลือก องค์การบริหารส่วนตำบลอื่นไม่สามารถขอใช้บัญชีได้

ข้อ ๑๕ การแต่งตั้งผู้สอบคัดเลือกได้ตามประกาศข้อ ๑๐๒(๒)



๑๕.๑ เมื่อประกาศผลการสอบคัดเลือกแล้ว องค์การบริหารส่วนตำบลควนพัง       จะรายงานไม่น้อยกว่า ๗ วันทำการ แต่ไม่เกิน ๓๐ วัน และจะแต่งตั้งผู้ผ่านการสอบคัดเลือกตามลำดับที่ได้ขึ้นบัญชีไว้ โดยผู้ที่อยู่ในลำดับต้นจะได้รับการแต่งตั้งก่อนผู้ที่อยู่ในลำดับต่อไป ทั้งนี้ ต้องได้รับความเห็นชอบจากคณะกรรมการพนักงานส่วนตำบลจังหวัดนครศรีธรรมราช               

    
    

๑๕.๒ ในกรณีมีผู้ผ่านการสอบคัดเลือกมากกว่าจำนวนตำแหน่งที่ว่าง และภายหลังมีตำแหน่งนี้ว่าง องค์การบริหารส่วนตำบลควนพัง อาจพิจารณาผู้ที่ผ่านการสอบคัดเลือกที่เหลืออยู่ดำรงตำแหน่งได้ หรืออาจดำเนินการสอบคัดเลือกใหม่ก็ได้ ทั้งนี้ขึ้นอยู่กับดุลพินิจขององค์การบริหารส่วนตำบลควนพัง



      ประกาศ ณ วันที่  ๒๙  มกราคม  พ.ศ. ๒๕๕๘
                                                                  ลงชื่อ....นุกูล  ธานีรัตน์....
                                (นายนุกูล  ธานีรัตน์)
                                  นายกองค์การบริหารส่วนตำบลควนพัง






